Den 77-årige turist er hjemme igen, efter han blev væk fra sin familie søndag aften.

Klokken 13.16 modtog politiet et opkald fra en borger, der mente at have set Leopold Richard Zorn på cykelstien ved transportcenteret ved Nordvej. En hundepatrulje kunne kort efter, på den baggrund, tage kontakt til Leopold Richard Zorn, som kom cyklede ad cykelstisystemet mod syd. Den 77-årige Leopold Richard Zorn var lidt træt og meget tørstig men ellers ved godt mod, meddeler politiet. Han er netop i disse minutter ved at blive genforenet med sin familie i sommerhuset i Lyngså syd for Sæby. Nordjyllands Politi sender en stor tak til alle der har brugt tid til at kigge efter Leopold Richard Zorn på deres vej.